text: Kim Olsen indstiller karrieren
  08 marts 2012 kl. 14.48
  På grund af en hofteskade må angriberen Kim Olsen indstille fodboldkarrieren for Vejle Boldklub Kolding med øjeblik virkning.
  Kim Olsen vil indtil videre fortsat være tilknyttet truppen uden for banen. 
  - Det er irriterende, og ikke sådan, jeg håbede det hele skulle slutte. Jeg havde håbet selv at kunne tage beslutningen om, hvornår jeg skulle stoppe min karriere. Nu er det kroppen, der tager beslutningen for mig, og det er en træls situation, som desværre har været længe undervejs, siger 33-årige Kim Olsen. 
  Med 17 mål i 34 turneringskampe er Kim Olsen en af de mest effektive angribere i den rød-hvide trøje i nyere tid.
  